(ທ່ານນາງປະທານສະພາແຫ່ງຊາດຫວຽດນາມ ຫງວຽນທິກິມເງິນ
ແລະ ທ່ານປະທານສະພາແຫ່ງຊາດມຽນມາ Ma Uyn Khai Than)
ຕອນເຊົ້າວັນທີ 29/09, ທ່ານນາງປະທານສະພາແຫ່ງຊາດຫວຽດນາມ ຫງວຽນທິກິມເງິນ ໄດ້ເຂົ້າຢ້ຽມຂ່ຳນັບທ່ານປະທານສະພາແຫ່ງຊາດ, ທັງເປັນປະທານສະພາສູງທາລະນະລັດມຽນມາ Ma Uyn Khai Than. ຢູ່ທີ່ນີ້, ທ່ານນາງປະທານສະພາແຫ່ງຊາດ ຫງວຽນທິກິມເງິນ ສະເໜີ ສະພາແຫ່ງຊາດ 2 ປະເທດຊຸກຍູ້ບັນດາອົງການຂອງ 2 ລັດຖະບານຜັນຂະຫຍາຍບັນດາກົນໄກຮ່ວມມືສຳຄັນ, ໃນນັ້ນມີການຈັດກອງປະຊຸມຄັ້ງທີ 9 ຄະນະກຳມະການປະສົມກ່ຽວກັບການຮ່ວມມື 2 ຝ່າຍຫວຽດນາມ - ມຽນມາ ໃນປີ 2016; ເພີ່ມທະວີການແລກປ່ຽນຄະນະຜູ້ແທນ, ບັນດາບັນຫາກ່ຽວຂ້ອງເຖິງພາລະໜ້າທີ່ຂອງສະພາແຫ່ງຊາດ… ສ່ວນທ່ານປະທານສະພາສູງມຽນມາ Ma Uyn Khai Than ປາດຖະໜາຢາກໄດ້ຮ່ຳຮຽນເອົາບົດຮຽນຂອງຫວຽດນາມ, ພິເສດເລື່ອງ ຫວຽດນາມ ຈັດຕັ້ງບັນດາກອງປະຊຸມ AIPA, ກອງປະຊຸມສະຫະພັນລັດຖະສະພາສາກົນ ສຳເລັດຜົນ.
ແລະກໍ່ໃນຕອນເຊົ້າວັນທີ 29/09, ທ່ານນາງປະທານສະພາແຫ່ງຊາດ ຫງວຽນທິກິມເງິນ ແລະ ຄະນະຜູ້ແທນຂັ້ນສູງຂອງສະພາແຫ່ງຊາດຫວຽດນາມ ໄດ້ພົບປະເຈລະຈາກັບທ່ານປະທານສະພາຕ່ຳສາທາລະນະລັດມຽນມາ Uyn Min. ທ່ານນາງປະທານສະພາແຫ່ງຊາດ ຫງວຽນທິກິມເງິນ ຢືນຢັນວ່າ, ຍາມໃດຫວຽດນາມ ກໍຖືເປັນສຳຄັນ ແລະ ປາດຖະໜາຢາກເພີ່ມທະວີການພົວພັນມິດຕະພາບທີ່ເປັນມູນເຊື້ອ ແລະ ການຮ່ວມມືຫຼາຍດ້ານກັບມຽນມາ ໃນຂອບເຂດຮ່ວມມື 2 ຝ່າຍ ແລະ ຫຼາຍຝ່າຍ. ສ່ວນທ່ານປະທານສະພາຕ່ຳ Uyn Min ຖືວ່າ, ເລື່ອງສ້າງລະບົບກົດໝາຍແມ່ນມີຄວາມສຳຄັນພິເສດ ແລະ ປາດຖະໜາຢາກມີການສົບທົບກັນຢ່າງແໜ້ນແຟ້ນກັບສະພາແຫ່ງຊາດຫວຽດນາມ ໃນວຽກງານນີ້.
(ແຫຼ່ງຄັດຈາກ VOV)